

GRADSKO VIJEĆE

# KLASA:024-05/22-01/07

# URBROJ:2186-16-02/1-22-2

Ludbreg, 12. kolovoza 2022.

**Z A P I S N I K**

**12. sjednice Gradskoga vijeća Grada Ludbrega održane dana 12. kolovoza 2022. godine ELEKTRONSKIM PUTEM.**

Sjednica je sukladno odredbama članka 48.st.8 Statuta Grada Ludbrega održana ELEKTRONSKIM PUTEM.

Sukladno odredbama članaka 71. i 72. Poslovnika Gradskoga vijeća Grada Ludbrega vijećnicima je dana 11. kolovoza 2022. godine na njihove e-mail adrese dostavljen poziv s materijalima za 12. sjednicu Gradskoga vijeća Grada Ludbrega.

U samom tekstu poziva – pod napomenom, vijećnici su bili obaviješteni da će se izjašnjavati o prijedlozima točaka dnevnog reda sa „ZA“, „PROTIV“ ili „SUZDRŽAN“ na e-mail:mirjana.balazinec@ludbreg.hr u vremenu od 07.00-15.00 sati dana 12. kolovoza 2022. godine.

Dostavom e-maila i izjašnjavanjem po predloženim točkama dnevnog reda konstatirano je da su sjednici nazočni: Darko Jagić, Tihomir Horvat, Anica Happ, Gordana Loparić, Ivana Škorjanec, Marija Schubert, Jasminka Topolko, Kristina Mirčetić Petrin, Goran Križanić, Igor Franolić i Maca Jančić.

S obzirom da nisu dostavili povratni e-mail te se nisu izjasnili po predloženim točkama dnevnoga reda konstatira se da sjednici nisu bili nazočni: Krešimir Horvat i Zlatko Sova.

Konstatira se da je sjednici bilo prisutno 11 od ukupno 13 vijećnika Gradskoga vijeća.

Za 12. sjednicu Gradskoga vijeća predložen je slijedeći:

**D N E V N I R E D**

1. Verifikacija zapisnika 11. sjednice Gradskoga vijeća Grada Ludbrega
2. Prijedlog Odluke o davanju koncesije za obavljanje komunalne djelatnosti dimnjačarskih poslova na području Grada Ludbrega
3. Prijedlog Odluke o izmjenama i dopunama Odluke o osnivanju Poduzetničke zone Ludbreg – Istok
4. Prijedlog Rješenja o raspisivanju natječaja za prodaju zemljišta stambeno-poslovne namjene u Ulici akademika Josipa Tišljara u Ludbregu
5. Prijedlog Rješenja o raspisivanju natječaja za prodaju zemljišta za izgradnju solarne elektrane u Ulici 5. studenog u Ludbregu

**S obzirom da u povratnim e-mail porukama nije bilo nikakvih primjedbi ni prijedloga na predloženi dnevni red i da se 11 vijećnika izjasnilo „ZA“ predloženi dnevni red konstatira se da je predloženi dnevni red 12. sjednice Gradskoga vijeća Grada Ludbrega prihvaćen JEDNOGLASNO, s 11 glasova „ZA“.**

----------------------------------------

**Točka 1.**

**Verifikacija zapisnika 11. sjednice Gradskog vijeća Grada Ludbrega**

Nisu dostavljene nikakve primjedbe na zapisnik 11. sjednice Gradskoga vijeća održane 24. lipnja 2022. godine.

**Na temelju dostavljenih e-mail poruka vijećnika konstatira se da je Gradsko vijeće Grada Ludbrega Zapisnik 11. sjednice Gradskoga vijeća verificiralo VEĆINOM GLASOVA, s obzirom da je 10 glasova bilo „ZA“ dok je 1 glas bio „SUZDRŽAN“.**

(Zapisnik 11. sjednice Gradskoga vijeća Grada Ludbrega KLASA:024-05/22-01/06, URBROJ:2186-16-02/1-22-2 sastavni je dio ovog Zapisnika)

……………………….

**Točka 2.**

**Prijedlog Odluke o davanju koncesije za obavljanje komunalne djelatnosti dimnjačarskih poslova na području Grada Ludbrega.**

Primjedbu je u e-mail poruci dostavio vijećnik Igor Franolić.

**Na temelju dostavljenih e-mail poruka vijećnika konstatira se da je Gradsko vijeće Grada Ludbrega VEĆINOM GLASOVA – s 8 glasova “ZA”, 1 glas “PROTIV” i 2 glasa “SUZDRŽANA” donijelo Odluku o davanju koncesije za obavljanje komunalne djelatnosti dimnjačarskih poslova na području Grada Ludbrega.**

**(**Odluka o davanju koncesije za obavljanje komunalne djelatnosti dimnjačarskih poslova na području Grada Ludbrega KLASA:UP/I-363-02/22-01/01, URBROJ:2186-16-02/1-22-1 i Rješenje o odbijanju ponude u postupku davanja koncesije za obavljanje komunalne djelatnosti dimnjačarskih poslova na području Grada Ludbrega KLASA:UP/I-363-02/22-01/01, URBROJ:2186-16-02/1-22-2 sastavni su dijelovi ovog Zapisnika).

**Točka 3.**

**Prijedlog Odluke o izmjenama i dopunama Odluke o osnivanju Poduzetničke zone Ludbreg – Istok**

Nisu dostavljene nikakve primjedbe ni prijedlozi na predloženi tekst Odluke.

**Na temelju dostavljenih e-mail. poruka vijećnika konstatira se da je Gradsko vijeće Grada Ludbrega VEĆINOM GLASOVA – s 10 glasova ”ZA” i 1 glas ”SUZDRŽAN” donijelo Odluku o izmjenama i dopunama Odluke o osnivanju Poduzetničke zone Ludbreg – Istok.**

(Odluka o izmjenama i dopunama Odluke o osnivanju Poduzetničke zone Ludbreg – Istok KLASA:302-02/20-01/02, URBROJ:2186-16-02/1-22-10 sastavni je dio ovog Zapisnika.

**Točka 4.**

**Prijedlog Rješenja o raspisivanju natječaja za prodaju zemljišta stambeno- poslovne namjene u Ulici akademika Josipa Tišljara u Ludbregu**

Nisu dostavljene nikakve primjedbe ni prijedlozi na predloženi tekst Rješenja.

**Na temelju dostavljenih e-mail poruka vijećnika konstatira se da je Gradsko vijeće Grada Ludbrega VEĆINOM GLASOVA – s 10 glasova ”ZA” i 1 glas ”SUZDRŽAN” donijelo Rješenje o raspisivanju natječaja za prodaju zemljšta stambeno-poslovne namjene u Ulici akademika Josipa Tišljara u Ludbregu.**

(Rješenje o raspisivanju natječaja za prodaju zemljišta stambeno-poslovne namjene u Ulici akademika Josipa Tišljara u Ludbregu KLASA:944-06/22-01/01, URBROJ:2186-16-02/1-22-2 sastavni je dio ovog Zapisnika).

**Točka 5.**

**Prijedlog Rješenja o raspisivanju natječaja za prodaju zemljišta za izgradnju solarne elektrane u Ulici 5. studenog u Ludbregu**

Nisu dostavljene nikakve primjedbe ni prijedlozi na predloženi tekst Rješenja.

**Na temelju dostavljenih e-mail poruka vijećnika konstatira se da je Gradsko vijeće Grada Ludbrega VEĆINOM GLASOVA – s 10 glasova ”ZA” i 1 glas ”SUZDŽANI” donijelo Rješenje o raspisivanju natječaja za prodaju zemljišta za izgradnju solarne elektrane u Ulici 5. studenog u Ludbregu.**

(Rješenje o raspisivanju natječaja za prodaju zemljišta za izgradnju solarne elektrane u Ulici 5. studenog u Ludbregu KLASA:944-06/22-01/01, URBROJ:2186-16-02/1-22-2 sastavni je dio ovog Zapisnika).

Konstatira se da je 12. sjednica Gradskoga vijeća završila u 15.00 sati, s obzirom da je u pozivu bilo određeno da se vijećnici po predloženim točkama dnevnoga reda mogu izjašnjavati u vremenu od 07.00-15.00 sati.

D o v r š e n o !

ZAPISNIČAR: PREDSJEDNIK

GRADSKOG VIJEĆA:

Mirjana Balažinec Darko Jagić